gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5065, del 05-08-2005 (2005/8615)

Informació pública de la modificació puntual número 11 del Pla General d'Ordenació Urbana de Riba-roja de Túria, consistent a establir les normes de protecció de l'edifici de l'Ajuntament de Riba-roja de Túria.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5065

Data del DOGV
:   05-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8615


Organisme emissor
:   Ajuntament de Riba-roja de Túria

Tipus de document
:   Anunci

Informació pública de la modificació puntual número 11 del Pla General d'Ordenació Urbana de Riba-roja de Túria, consistent a establir les normes de protecció de l'edifici de l'Ajuntament de Riba-roja de Túria. [2005/Q8615]
  
Per l'Acord Plenari d'11 de juliol de 2005, s'ha acordat sotmetre a informació pública, pel termini d'un mes, la modificació puntual número 11 del Pla General d'Ordenació Urbana, consistent a establir les normes de protecció de l'edifici de l'Ajuntament de Riba-roja de Túria. Els motius i l'explicació d'esta modificació s'exposen detalladament en la memòria del projecte redactada per l'equip d'arquitectes Verges Tu i Mediterrània.
  
Durant este termini i mitjançant un edicte publicat en el Diari Oficial de la Generalitat Valenciana i en un diari no oficial d'àmplia difusió a la localitat, el document diligenciat es trobarà dipositat, per a la consulta pública, a l'Ajuntament de Riba-roja de Túria, Departament d'Urbanisme. Igualment, s'acorda sol·licitar un informe a la Conselleria de Cultura, Educació i Esport, Direcció General de Patrimoni.
  
Tot això a l'empara del que disposa l'article 38.2 de la Llei Reguladora de l'Activitat Urbanística, en relació amb el que establix la disposició addicional tercera del mateix text legal i l'article 158.2 del Reglament de Planejament aprovat pel Decret 201/1998, de data 15 desembre.
  
Es fa constar que durant este termini, comptador des del sendemà de la publicació d'este anunci en el Diari Oficial de la Generalitat Valenciana, les persones interessades en este procediment podran formular qualssevol al·legacions que els convinguen segons dret.
Diari Oficial de la Generalitat Valenciana


Sumari del DOGV 5023, del 08-06-2005 (2005/5790)

Informació pública de l'extracte de les bases per a la provisió per concurs oposició (promoció interna) de tres places d'administratiu d'administració general.
---------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5790


Data del document
:   16-05-2005

Organisme emissor
:   Ajuntament de San Fulgencio

Tipus de document
:   Convocatòria

Descriptors 

:   * San Fulgencio
    * administració local
    * concurs administratiu
    * professió administrativa

Informació pública de l'extracte de les bases per a la provisió per concurs oposició (promoció interna) de tres places d'administratiu d'administració general. [2005/F5790]
  
En el Butlletí Oficial de la Província d'Alacant número 79, d'11 d'abril de 2005, apareixen publicades les bases completes de la dita oposició, convocada per este ajuntament per a la provisió en propietat de tres places d'administratius d'administració general, subescala administrativa, per concurs oposició restringit (promoció interna), vacants en la plantilla de funcionaris d'este ajuntament, i incloses en l'oferta d'ocupació pública de l'any 2004. Estes places estan integrades en l'escala d'administració general, subescala administrativa, grup C.
  
El termini de presentació d'instàncies serà de 20 dies naturals, comptats a partir del següent al de la publicació de la convocatòria en el Boletín Oficial del Estado.
  
La resta d'anuncis relacionats amb esta convocatòria es publicaran en el Butlletí Oficial de la Província d'Alacant i al tauler d'anuncis d'este ajuntament.
Diari Oficial de la Generalitat Valenciana


Sumari del DOGV 5023, del 08-06-2005 (2005/5665)

Informació pública de la sol·licitud d'autorització ambiental integrada d'un complex avícola a Terrateig.
---------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/5665


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud d'autorització ambiental integrada d'un complex avícola a Terrateig. [2005/A5665]
  
De conformitat amb el que establix l'article 16 de la Llei 16/2002, d'1 de juliol, de Prevenció i Control Integrats de la Contaminació, desenvolupada pel Decret 40/2004 (DOGV 11.03.2004), i l'article 3 del Reial Decret Legislatiu 1.302/1986, de 28 de juny, d'avaluació de l'impacte ambiental, modificat per la Llei 6/2001, de 8 de maig, se sotmet a informació pública l'expedient número 091/2004 IPPC, seguit a instància de SAT la Solaneta, núm. 3.554 amb CIF H82013756 i domicili social al carrer Disseminats, s/n, de Terrateig (València), que té com a objecte l'atorgament de l'Autorització ambiental integrada d'una explotació de gallines ponedores.
  
- Peticionari: SAT la Solaneta, núm. 3.554
  
- Emplaçament: partida la Solaneta, polígon 2, parcel·les 41, 42, 43, 49, 68, 70 € 78.
  
- Projecte: Autorització ambiental integrada d'un complex avícola a Terrateig (València).
  
- Capacitat: 454.200 places per a gallines.
  
Fet que es posa en general coneixement perquè en el termini de 30 dies hàbils a partir del dia següent a la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que estimen convenients.
  
Durant aquest termini els interessats podran examinar els projectes presentats en el Centre d'Informació i Documentació Ambiental de la Comunitat Valenciana (CIDAM), carrer Francesc Cubells, 7, de València, i a l'Ajuntament de Terrateig, on estarà exposada en hores d'atenció al públic.
Diari Oficial de la Generalitat Valenciana


Sumari del DOGV 4989, del 20-04-2005 (2005/3929)

Notificació al president del Club Naval R.C. València.
------------------------------------------------------

### Dades del document

Número de DOGV
:   4989

Data del DOGV
:   20-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3929


Organisme emissor
:   Conselleria de Cultura, Educació i Esport

Tipus de document
:   Anunci

Notificació al president del Club Naval R.C. València. [2005/X3929]
  
Intentada infructuosament la notificació al Club Naval RC València, a través del servici de Correus, en l'últim domicili conegut en C/ Sagunt, 57-2n-4ª de València, atenent al que disposa l'article 69.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci, es procedix a notificar a la mateixa entitat l'escrit de data 25 d'octubre firmat pel cap de Servici, Xavier Montalt Mellado, el text íntegre del qual és el següent:
  
«Assumpte: Suspensió temporal de la inscripció. Segons s'establix en l'article 50 de la Llei 4/1993, de 20 de desembre, de l'Esport de la Comunitat Valenciana ?les entitats o seccions inscrites o empadronades en el Registre d'Entitats Esportives de la Comunitat Valenciana hauran d'acreditar, per a conservar el caràcter d'entitats registrades i reconegudes a efectes esportius, el compliment dels requisits inherents a la seua tipologia, en la forma i terminis que s'establisquen?, en el cas dels clubs esportius, la seua adscripció almenys a una federació esportiva.
  
El Club Naval RC València està inscrit en el Registre d'Entitats Esportives de la Comunitat Valenciana com a club esportiu amb el núm. 2619 per Resolució del director general de l'Esport de data de 22 d'agost de 1990.
  
Per això, li concedim un termini màxim de quinze dies perquè puguen justificar la seua adscripció federativa, per mitjà d'un certificat expedit por la pròpia federació que es tracte. En cas contrari, per part de la Direcció General de l'Esport es resoldrà sobre la suspensió temporal de la inscripció en el Registre d'Entitats Esportives de la Comunitat Valenciana i, per consegüent, sobre el seu reconeixement a efectes esportius».
Diari Oficial de la Generalitat Valenciana


Sumari del DOGV 4965, del 14-03-2005 (2005/2694)

Informació pública de la relació definitiva d'aspirants seleccionats en les proves per a cobrir en propietat cinc places de peó operari de la brigada d'obres i serveis i una plaça d'agent de la policia local pel torn de mobilitat.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2694


Organisme emissor
:   Ajuntament de Carcaixent

Tipus de document
:   Anunci

Informació pública de la relació definitiva d'aspirants seleccionats en les proves per a cobrir en propietat cinc places de peó operari de la brigada d'obres i serveis i una plaça d'agent de la policia local pel torn de mobilitat. [2005/F2694]
  
Finalitzades les proves selectives per a cobrir en propietat cinc places de peó operari de la brigada d'obres i serveis i una plaça d'agent de la policia local pel torn de mobilitat, relatives a l'oferta pública d'ocupació de 2003, es fa pública la relació definitiva d'aspirants seleccionats d'acord amb la base tretzena de les generals que regixen la convocatòria:
  
Peó-operari de la brigada d'obres i serveis:
  
Biosca Boluda, Balbino
  
Martínez Botella, Joan
  
Herranz Gomis, Jorge V.
  
Del Cerro Belda, Sergio
  
Selvi Muñoz, Francisco
  
Agent de la policia local pel torn de mobilitat:
  
Penadés Piera, David
  
Els aspirants seleccionats hauran de presentar en el termini de 20 dies hàbils a partir de la publicació del present edicte en el Diari Oficial de la Generalitat Valenciana, la documentació acreditativa de què reunixen tots i cada un dels requisits exigits en la corresponent convocatòria.
Diari Oficial de la Generalitat Valenciana


Sumari del DOGV 5016, del 30-05-2005 (2005/5212)

Juí verbal de desnonament per falta de pagament número 331/2004. Cèdula de notificació.
---------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/5212


Organisme emissor
:   Jutjat de Primera Instància Número 19 de València

Tipus de document
:   Anunci

Juí verbal de desnonament per falta de pagament número 331/2004. Cèdula de notificació. [2005/Q5212]
  
Procediment: assumpte civil 331/2004
  
Juí verbal (desnonament per falta de pagament) 331/2004
  
Part demandant: Isabel Cristina Larrauri Ros
  
Part demandada: Esteban García Martín
  
Al juí a què es fa referència s'ha dictat la resolució que té la part dispositiva que, literalment, diu així:
  
«Amb l'estimació íntegra de la demanda interposada per Asunción García de la Cuadra Rubio, procuradora dels tribunals, en nom i representació d'Isabel Cristina Larrauri Ros, contra Esteban García Martín:
  
a) Declare resolt el contracte d'arrendament subscrit en data 9 de maig de 2001 entre els litigants sobre l'immoble situat a València, carrer del Mestre Sosa, número 1, 7a-32a, i plaça de garatge a la mateixa finca, assenyalada amb el número 36 i com a conseqüència de la falta de pagament de renda en el període de setembre de 2003 a abril de 2005, ambdós inclosos. El demandat ja està advertit que si no el desallotja de manera voluntària es procedirà al llançament en data 6 de juny de 2005, a les 11.30 hores.
  
b) Condemne el demandat a pagar a l'actor la suma de sis mil set-cents setanta-un euros i quaranta-cinc cèntims de principal en concepte de rendes i quantitats assimilades pendents d'acord amb la descripció del punt anterior, més interessos des d'esta sentència.
  
c) I condemne el demandat al pagament de les costes originades en la instància a l'actor.
  
Notifiqueu la present resolució a les parts i feu-los saber que no és ferma i que contra esta resolució s'hi pot interposar un recurs d'apel·lació davant l'Audiència Provincial de València, i a este fi disposa del termini de cinc dies des de la recepció i a plantejar mitjançant un escrit en forma, adreçat al jutjat, en què anuncia la preparació de la impugnació amb indicació expressa de tractar-se d'esta resolució i dels pronunciaments que són objecte de recurs».
  
Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en este butlletí per a portar a efecte la diligència de notificació de la sentència al demandat, Esteban García Martín.
Diari Oficial de la Generalitat Valenciana


Sumari del DOGV 4996, del 29-04-2005 (2005/4214)

RESOLUCIÓ de 19 d'abril de 2005, de la Universitat d'Alacant, per la qual es publica la relació provisional d'admesos i exclosos, per a la provisió de places docents en règim de contractació laboral, convocada per Resolució d'1 de març de 2005 (DOGV d'11 de març de 2005).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4214


Organisme emissor
:   Universitat d'Alacant

Tipus de document
:   Resolució

RESOLUCIÓ de 19 d'abril de 2005, de la Universitat d'Alacant, per la qual es publica la relació provisional d'admesos i exclosos, per a la provisió de places docents en règim de contractació laboral, convocada per Resolució d'1 de març de 2005 (DOGV d'11 de març de 2005). [2005/X4214]
  
De conformitat amb la base 5 del concurs de places de personal docent i investigador en règim de contractació laboral, convocat per resolució d'1 de març de 2005 (DOGV d'11 de març de 2005), es resol:
  
Primer. Publicar la relació provisional d'admesos i exclosos que figura en l'annex I d'esta resolució.
  
Segon. A partir del dia següent de la publicació de la present resolució en el Diari Oficial de la Generalitat Valenciana, els interessats tenen un termini de 10 dies hàbils per a la presentació de subsanacions o reclamacions, bé en el Registre General de la Universitat o bé per qualsevol de les formes previstes en l'art. 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
Tercera. D'acord amb el que preveu l'art. 59.6.b) de la Llei 30/1992, de 26 de novembre, modificada per la Llei 4/1999, esta publicació substituïx la notificació personal als interessats i produïx els mateixos efectes.
  
Alacant, 19 d'abril de 2005.- El rector, p.d. (Res. Rectoral de 25.01.05), el vicerector d'Ordenació Acadèmica i Professorat: Antonio Marcilla Gomis.
  
Universitat Politècnica de València
Diari Oficial de la Generalitat Valenciana


Sumari del DOGV 5022, del 07-06-2005 (2005/5715)

Informació pública del projecte de modificació puntual del Pla General d'Ordenació Urbana de Fanzara.
-----------------------------------------------------------------------------------------------------

### Dades del document

Número de DOGV
:   5022

Data del DOGV
:   07-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5715


Organisme emissor
:   Ajuntament de Fanzara

Tipus de document
:   Anunci

Informació pública del projecte de modificació puntual del Pla General d'Ordenació Urbana de Fanzara. [2005/M5715]
  
- Modificació ordenació detallada UE Guardientería
  
- Modificació alineacions al carrer del Algibe
  
El Ple de la corporació, en sessió de 14 de maig de 2005, acorda sotmetre la quarta modificació del Pla General d'Ordenació Urbana de Fanzara a exposició pública, per termini d'un mes, cosa que es fa pública en compliment de l'article 38.2 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5121, del 25-10-2005 (2005/11387)

Observacions de l'anunci de licitació del concurs públic per a la contractació de l'assistència tècnica per a l'assessorament i mediació en la contractació i seguiment de les pòlisses d'assegurances de Radiotelevisió Valenciana (RTVV) i les seues societats, ref. 2005/08.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5121

Data del DOGV
:   25-10-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/11217


Data del document
:   21-10-2005

Organisme emissor
:   Radiotelevisió Valenciana (RTVV)

Tipus de document
:   Anunci

Anàlisi jurídica

 Descriptors 

:   * contracte de serveis
    * pòlissa d'assegurança
    * licitació

Observacions de l'anunci de licitació del concurs públic per a la contractació de l'assistència tècnica per a l'assessorament i mediació en la contractació i seguiment de les pòlisses d'assegurances de Radiotelevisió Valenciana (RTVV) i les seues societats, ref. 2005/08. [2005/X11730]
  
Havent publicat en el DOGV de 21.10.2005, el citat anunci i finalitzant el termini de presentació d'ofertes en dia inhàbil per ser festiu, es comunica que l'últim dia per a la presentació d'ofertes serà el dimecres dia 02.11.2005, a les 14.00 hores, de la forma establida en el plec de condicions. Així mateix, l'obertura pública de les ofertes es realitzarà el dimarts 08.11.2005, a les 12.00 hores.
Diari Oficial de la Generalitat Valenciana


Sumari del DOGV 5064, del 04-08-2005 (2005/8360)

Informació pública de l'aprovació definitiva del projecte de reparcel·lació de la unitat d'execució número 1 del sector Batán de Aparicio.
------------------------------------------------------------------------------------------------------------------------------------------

### Dades del document

Número de DOGV
:   5064

Data del DOGV
:   04-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8360


Organisme emissor
:   Ajuntament de l'Alcúdia de Crespins

Tipus de document
:   Anunci

Informació pública de l'aprovació definitiva del projecte de reparcel·lació de la unitat d'execució número 1 del sector Batán de Aparicio. [2005/M8360]
  
Mitjançant el present edicte es fa públic que per acord de l'Ajuntament en Ple, de data 1 de juny de 2005, s'ha acordat:
  
Primer
  
Aprovar definitivament el projecte de reparcel·lació presentat per la mercantil Habitat Llanera, SL, amb les condicions indicades en l'informe de l'arquitecte tècnic municipal de data 26 de maig de 2005.
  
Segon
  
Traslladar el present acord als interessats.
  
Contra este acord, que és definitiu en via administrativa, es poden interposar els recursos següents:
  
a) Recurs potestatiu de reposició, davant del Ple de l'Ajuntament en el termini d'un mes a comptar de l'endemà de la publicació de la disposició impugnada o de la notificació o publicació de l'acte que pose fi a la via administrativa.
  
b) Recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la disposició impugnada o de la notificació o publicació de l'acte que pose fi a la via administrativa.
  
Tot això sense perjudici que puga exercir qualsevol altre que estime oportú.
Diari Oficial de la Generalitat Valenciana


Sumari del DOGV 4974, del 30-03-2005 (2005/2660)

Rotlle d'apel·lació número 731/2004. Cèdula de notificació.
-----------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/2660


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 731/2004. Cèdula de notificació. [2005/Q2660]
  
Actor: Corgar 98, SA
  
Demandats: Leopoldo Javier, SL, i Leopoldo Javier Aurell Requena (ambdós en rebel·lia)
  
Román Rodríguez Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat per la resolució del dia de hui, dictada en el rotlle d'apel·lació número 731/2004, que prové del juí número 398/2004, del Jutjat de Primera Instància número 4 de València, s'ha acordat notificar a l'apel·lat incomparegut en la present alçada, que es dirà al final, la sentència dictada en l'esmentat rotlle, que té l'encapçalament i la decisió que es diuen tot seguit:
  
Encapçalament
  
La Secció Novena de l'Audiència Provincial de València, sent-ne ponent el magistrat Gonzalo Caruana Font de Mora, ha vist el present rotlle d'apel·lació número 731/2004, que prové de les actuacions de juí verbal número 398/2004, promoguts davant el Jutjat de Primera Instància número 4 de València, entre les parts; d'una, com a demandant apel·lant, Corgar 98, SA, representat per la procuradora la senyora Sin Sáchez, d'una altra, com a demandats apel·lats, Leopoldo Javier, SL, i Leopoldo Javier Aurell Requena (rebels).
  
Decisió
  
Amb l'estimació del recurs d'apel·lació interposat per la part demandant contra la sentència dictada pel Jutjat de Primera Instància 2 de Torrent, revoquem en part esta resolució i amb l'estimació de la demanda condemnem l'entitat Leopoldo Javier, SL, i Leopoldo Javier Aurell Requena a pagar solidàriament a l'entitat demandant 701,95 euros amb interessos legals des de la interpel·lació judicial incrementats en dos punts des de la data de la sentència del jutjat i costos processals. No es fa pronunciament de les costes causades en esta alçada.
  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil, una vegada transcorreguts els terminis establits, si escau, per a recórrer sense que s'haja impugnat, quedarà ferma, sense necessitat d'una declaració ulterior; i es procedirà a retornar les actuacions originals, juntament amb un certificat literal de la present resolució i l'oportú ofici, al jutjat de procedència.
  
I perquè el que s'ha acordat es complisca i valga de notificació als apel·lats incompareguts en esta alçada, Leopoldo Javier, SL, i Leopoldo Javier Aurell Requena, amb la fixació prèvia del present edicte al tauler d'anuncis d'esta Secció Novena i la publicació en el Diari Oficial de la Generalitat Valenciana, lliure i expedisc el present edicte.